-----------------------------------------------------------------------
  ส่วนที่ 1 : การประกอบธุรกิจ

  -----------------------------------------------------------------------

1.นโยบายและภาพรวมการประกอบธุรกิจ

ความเป็นมาและพัฒนาการที่สำคัญ

  บริษัท ไดนาสตี้ เซรามิค จำกัด(มหาชน) เดิมชื่อบริษัท โรแยลฟลอร์ไทล์จำกัด
  ประกอบธุรกิจหลักเป็นผู้ผลิตและจำหน่ายกระเบื้องเซรามิค เริ่มก่อตั้งเมื่อวันที่ 1 สิงหาคม 2532
  และเข้าเป็นหลักทรัพย์จดทะเบียนในตลาดหลักทรัพย์แห่งประเทศไทย เมื่อวันที่ 3 มกราคม 2535
  และได้จดทะเบียนเป็นบริษัทมหาชน เมื่อวันที่ 9 มีนาคม 2537 และเพิ่มทุนจดทะเบียนเป็น 280
  ล้านบาทเรียกเก็บเต็มมูลค่าหุ้นละ 10 บาทจำนวน 272 ล้านบาทแล้วเมื่อเดือนมกราคม 2538

  ปลายปี 2540 กลุ่มผู้ถือหุ้นและกรรมการของ บริษัท ไทล์ท้อป อินดัสตรี้ จำกัด(มหาชน)
  ซึ่งเป็นบริษัทผู้ผลิตกระเบื้องเซรามิคชนิดเดียวกันและมีโรงงานใกล้เคียงกัน
  ได้ประมูลซื้อหุ้นสามัญของบริษัทฯ จำนวน 14.9 ล้านหุ้น หรือคิดเป็น ร้อยละ 54.82
  ของทุนที่ชำระแล้ว จากผู้ถือหุ้นรายใหญ่ซึ่งเป็นบริษัทเงินทุนแห่งหนึ่ง
  และได้ปรับปรุงเครื่องจักรให้มีประสิทธิภาพ และพัฒนารูปแบบผลิตภัณฑ์ให้มีคุณภาพดี
  มีสีสรรสวยงาม
  รวมทั้งปรับเปลี่ยนนโยบายด้านการตลาดโดยเน้นการกระจายสินค้าสู่ผู้บริโภคให้มากขึ้น

  ปลายปี 2543 บริษัทได้จดทะเบียนเพิ่มทุนเป็น 408 ล้านบาท โดยแบ่งเป็นหุ้นสามัญ 40.8
  ล้านหุ้นมูลค่าหุ้นละ 10 บาท
  เพื่อนำเงินทุนเพิ่มทุนไปลงทุนขยายกำลังการผลิตโดยการซื้อหุ้นสามัญของ บริษัท ไทล์ท้อป
  อินดัสตรี้ จำกัด(มหาชน)จากผู้ถือหุ้นเดิมทั้งหมด ทำให้บริษัทฯ มีโรงงานของ บริษัท ไทล์ท้อป
  อินดัสตรี้ จำกัด(มหาชน) เพิ่มขึ้นอีก 1 แห่ง โดยปัจจุบันบริษัทฯ เป็นผู้ถือหุ้นรายใหญ่ของ บริษัท
  ไทล์ท้อป อินดัสตรี้ จำกัด(มหาชน) ในสัดส่วนร้อยละ 96.83 และ ได้แตกมูลค่าหุ้นเหลือหุ้นละ
  1.00 บาท จำนวน 408 ล้านหุ้น

  ปลายปี 2548 เพื่อทำตลาดขายปลีกเองในรูปตลาดนัดกระเบื้องฯ โดยผ่าน 3 บริษัทจัดจำหน่าย
  คือ บริษัท พิค แอนด์ เปย์ จำกัด บริษัท เมืองทอง เซรามิค จำกัด และ บริษัท เวิลด์ไวด์
  เซรามิค จำกัด ซึ่งบริษัทได้เข้าไปลงทุนถือหุ้นมากกว่า 97% ทำให้บริษัทใกล้ชิดกับลูกค้ามากขึ้น
  รู้ความต้องการและแนวทางการเลือกซื้อกระเบื้องของลูกค้า
  และได้นำข้อมูลมาปรับปรุงสินค้าและการบริการ ทำให้สามารถขายสินค้าได้มากขึ้น

  กลางปี 2557 บริษัทได้ปรับโครงสร้างองค์กรโดยการรับโอนกิจการทั้งหมดจาก
  บริษัทจัดจำหน่ายทั้ง 3 แห่ง คือ บริษัท พิค แอนด์ เปย์ จำกัด บริษัท เมืองทอง เซรามิค จำกัด
  และ บริษัท เวิลด์ไวด์ เซรามิค จำกัด ซึ่งบริษัทได้เข้าไปลงทุนถือหุ้นมากกว่า 97%
  มีผลให้บริษัทเหลือบริษัทย่อยเพียง 1 แห่ง คือ บริษัท ไทล์ท้อป อินดัสตรี้ จำกัด(มหาชน)

  ปลายปี 2557 เพื่อเพิ่มสภาพคล่องของหลักทรัพย์ บริษัทได้เปลี่ยนแปลงจำนวนและมูลค่าหุ้น (Par
  Value) โดยแบ่งเป็นหุ้นสามัญ 4,080 ล้านหุ้น มูลค่าหุ้นละ 0.10 บาท
  โดยมีทุนจดทะเบียนเท่าเดิมคือ 408 ล้านบาท

  กลางปี 2558 บริษัทได้เพิ่มทุนจาก 408 ล้านบาทเป็น 652.8 ล้านบาท
  จากการจ่ายหุ้นปันผลในอัตรา 5 หุ้นเดิมต่อ 3 หุ้นใหม่ ทำให้มีหุ้นสามัญเพิ่มจาก 4,080
  ล้านหุ้นเป็น 6,528 ล้านหุ้น มูลค่าหุ้นละ 0.10 บาท

  บริษัท ไดนาสตี้ เซรามิค จำกัด(มหาชน)
  ประกอบธุรกิจหลักเป็นผู้ผลิตและจำหน่ายกระเบื้องเซรามิคและรับซื้อสินค้าทั้งหมดที่ผลิตจาก บริษัท
  ไทล์ท้อป อินดัสตรี้ จำกัด(มหาชน) ในราคาขายส่งมาจัดจำหน่าย รวมทั้งสั่งซื้อ กาวยาแนว
  กาวซิเมนต์ และบัวกาบกล้วย มาจัดจำหน่ายผ่านสาขาทั่วประเทศของบริษัท
  และส่งไปขายยังต่างประเทศ เช่น ฟิลิปปินส์ มาเลเซีย แอฟริกาใต้ บรูไน มัลดิฟอินโดจีน
  ศรีลังกา เมียนม่าร์ นิวซีแลนด์ แคนาดา ฟิจิ ลาว กัมพูชา เยเมน ไต้หวัน ฯลฯ

  บริษัทถือหุ้นโดยคนไทยร้อยละ 89.63 และโดยชาวต่างประเทศร้อยละ 10.37 (ปิดสมุด ณ วันที่
  29 มกราคม 2559 )

1.1 วิสัยทัศน์ พันธกิจ ค่านิยม วัฒนธรรม แผนงานและกลยุทธ์ ขององค์กร

วิสัยทัศน์ (DCC Group Vision)

“ เป็นผู้นำด้านกระเบื้องเซรามิค โดยมีสาขาทั่วทุกจังหวัดของประเทศไทย ”

พันธกิจ (DCC Group Mission)

  -----------------------------------------------------------------------
  ต่อประเทศ

  เป็นองค์กรสร้างสรรค์ระบบการผลิตที่มีคุณภาพระดับมาตรฐานสากล

  และมีต้นทุนต่ำเพื่อให้บริการสินค้าดีในราคาประหยัด

  ต่อลูกค้า

  ตอบสนองความต้องการของลูกค้าหลากหลาย
  โดยผ่านสาขาที่กระจายอยู่ทั่วทุกจังหวัดของประเทศไทย

  ด้วยคุณภาพดีราคาถูก หาซื้อง่ายและสะดวก มีของให้เลือกมากมายหลากหลาย ได้ของทันที
  มีของต่อเนื่อง

  ต่อผู้ถือหุ้น

  มุ่งสร้างผลตอบแทนที่ดีแก่ผู้ถือหุ้น

  ต่อพนักงาน

  ให้ความมั่นคงแก่พนักงาน มีระบบบริหารจัดการแบบมีส่วนร่วม กระตุ้นให้เกิดความคิดสร้างสรรค์

  พัฒนาทักษะพนักงาน พัฒนาความสามารถหลัก ปลูกฝังวัฒนธรรมขององค์กร พัฒนาระบบเครือข่าย

  ต่อคู่ค้า

  ยึดถือความเป็นธรรมต่อคู่ค้า

  ต่อสังคม

  ยึดมั่นในความรับผิดชอบต่อสังคม
  -----------------------------------------------------------------------

ค่านิยมขององค์กร (DCC Group Values)

DCCTTOP

D Differentiation  การสร้างความแตกต่าง

C Cost Leadership เป็นผู้นำด้านต้นทุนต่ำ

C Continuous Improvement การปรับปรุงให้ดีขึ้นอย่างต่อเนื่อง

T Total Management System การบริหารจัดการแบบมีส่วนร่วม

T Trustworthy Product Quality ความคุ้มค่า คุ้มราคา

O On Time Delivery การส่งมอบสินค้าตรงเวลา

P Profit, People, and Planet กำไร, สังคมและสิ่งแวดล้อม

วัฒนธรรมองค์กร (Corporate Culture)

แผนงานและกลยุทธ์ในปี 2559

ในปี 2558
ทางคณะผู้บริหารได้วางกลยุทธ์ให้กับสาขาในการเตรียมความพร้อมเพื่อปรับสภาพการตลาดทุกช่องทางของบริษัทฯให้เป็นการตลาดแบบเชิงรุก
อีกทั้งทางทีมผู้บริหารได้ใช้เวลากว่าหกเดือนในการลงพื้นที่ทั่วประเทศเพื่อบรรยายนโยบายการตลาด
และตรวจสอบปัญหาของทุกสาขา เพื่อเป็นการสร้างขวัญและกำลังใจให้พนักงาน
ตลอดจนแก้ไขปัญหาในทุกๆด้านของทุกสาขา และเพื่อให้พนักงานทุกคนเป็นส่วนเดียวกัน
ตามสโลแกนของบริษัทฯ “Together, we go”

ทางคณะผู้บริหาร จึงมีความมั่นใจเป็นอย่างยิ่งว่าแผนงานในปี 2559 จะสำริดผลได้ด้วยดี
เนื่องจากได้เตรียมความพร้อมของสาขา และช่องทางขายไว้เรียบร้อยแล้ว

เป้าหมายของบริษัทฯในปี 2559 มีดังนี้

-   ขยายฐานลูกค้าให้ครอบคลุมถึงตลาดกลางและบน เพื่อแย่งส่วนแบ่งทางตลาด

-   ใช้สาขาเป็นจุดยุทธศาสตร์ในการบริการลูกค้าทั้งปลีกและส่ง

-   รุกตลาดโครงการทุกขนาด โดยพุ่งเป้าหมายไปที่ผู้รับเหมาและสถาปนิก

-   รุกตลาดขายส่งโดยผลิตกระเบื้องที่เป็น OEM

-   รุกตลาดขายส่งโดยการอำนวยความสะดวกลูกค้าโดยใช้สาขาที่มีอยู่ให้เกิดประสิทธิภาพ

  สูงสุด

-   ปรับปรุงภาพลักษณ์โครงสร้างของสาขาซึ่งเป็นโครงการต่อเนื่องจากปีที่แล้ว

-   ปรับปรุงภายในสาขาต่อยอดจากโครงการ Rebranding เป็น Rebranding Phase 2

-   ต่อยอด Rebranding โดยการปรับปรุงภาพลักษณ์ให้สาขากลายเป็น icon ของพื้นที่

  นั้นๆ

-   ขยายสาขาในพื้นที่ที่เป็นจุดยุทธศาสตร์ในการขนส่ง เพื่อเตรียมพร้อมในการแข่งขันและ

  สำหรับ AEC

-   พัฒนาประสิทธิภาพในการบริการของพนักงานสาขา

-   ศึกษาวิเคราะห์ข้อมูลการขายทั้งปลีกและส่งในมุมมองที่ชัดเจนมากขึ้น

-   สร้างมูลค่าเพิ่มให้กับสินค้าเดิมโดยการเน้นการประชาสัมพันธ์ ณ จุดขาย

-   เพิ่มลวดลายของกระเบื้องให้มีความหลากหลายเข้ากับการใช้งานในทุกพื้นที่

-   เพิ่มราคาขายเฉลี่ยโดยใช้กระเบื้องกลุ่มดิจิตอลเป็นตัวนำ

-   ขยายตลาดต่างประเทศในกลุ่ม AEC

-   ยอดขายทางด้านปริมาณโตขึ้นร้อยละ 10

-   อัตรากำไรขั้นต้นที่ร้อยละ 43

-   อัตรากำไรสุทธิที่ร้อยละ 20

-   ขยายสาขาเพิ่ม 5 แห่ง

-   ลดจำนวนพนักงานในโรงงานร้อยละ 5

-   ลดเงินกู้ยืมระยะสั้น

เนื่องจากวิธีการบริหารจัดการของบริษัทฯ สามารถทำได้รวดเร็วและเห็นผลได้ทันที
แผนงานในแต่ละเดือนจะถูกปรับเปลี่ยนตามสภาวะตลาดได้โดยง่าย ซึ่งกลยุทธ์ทั้งหมดที่วางไว้
ไม่สามารถมีบริษัทฯไหนทำได้เหมือนกับ ไดนาสตี้

1.2 การเปลี่ยนแปลงและพัฒนาการที่สำคัญ

การเปลี่ยนแปลงที่สำคัญในรอบปี 2558

ในปีที่ผ่านมามีการเปลี่ยนแปลงทางเศรษฐกิจที่เป็นปัจจัยสำคัญในการขับเคลื่อนธุรกิจ
ส่งผลให้ผู้ประกอบการมีการแข่งขันกันสูง ในส่วนของบริษัทฯสิ่งสำคัญที่เป็นเอกลักษณ์ของเราคือ
การวิเคราะห์สินค้า ราคา กลุ่มลวดลาย สภาวะตลาด การวางแผนเพื่อรับมือ
พร้อมยังมีการปรับกลยุทธ์ให้รวดเร็วตามการเปลี่ยนแปลงในตลาด
และสิ่งที่บริษัทฯยึดปฏิบัติมาโดยตลอดคือการไม่หยุดที่จะพัฒนาลวดลายให้มีความหลากหลายพร้อมรองรับทุกกลุ่มเป้าหมาย
ตลอดจนการเปิดโอกาสให้พนักงานได้แสดงศักยภาพทางความคิด ความสามารถ
ซึ่งแบ่งเป็นส่วนหลักๆ ดังนี้

ส่วนของโรงงาน

การเพิ่มความหลากหลายและมูลค่าของสินค้า ทางบริษัทฯได้เพิ่มลวดลายและสีสันที่สวยสมจริง
เพื่อตอบรับชีวิตคนเมือง ตลอดจนราคาที่รองรับกับทุกกลุ่มเป้าหมาย
ทำให้ปีที่ผ่านมามียอดขายเพิ่มขึ้นโดยเฉพาะกระเบื้องดิจิตอล ขนาด 60x60 ซม. และ 40x40 ซม.

การขยายกำลังการผลิต ตามนโยบายที่ต่อเนื่องมา เพื่อต้องการเพิ่มกำลังการผลิตอีกร้อยละ 5
โดยใช้จำนวนเตาเผาที่เท่าเดิม คือ 20 เตาเผาสำหรับ 2 โรงงาน
ทางบริษัทฯเรียกการพัฒนาระบบนี้ว่า Production Capacity Maximization หรือ
การที่ใช้กำลังการผลิตของแต่ละเตาเผาให้เกิดประสิทธิภาพสูงสุด
โดยระบบนี้ต้องใช้งบประมาณลงทุนประมาณ 80 ล้านบาทในปี 2558
แต่สามารถทำให้กำลังการผลิตเพิ่มขึ้นกว่าร้อยละ 5 ตามเป้าหมายที่วางไว้

การเพิ่มความเร็วในสายการผลิต ยังคงวิจัยและพัฒนาอย่างต่อเนื่อง
ให้มีความทันสมัยโดยใช้หลักเกณฑ์การเปิดอัตโนมัติ (Automation) , การปิดอัตโนมัติ
(Auto-no-mation) และการปรับเปลี่ยนอัตโนมัติ (Sequential)
ทำให้ประสิทธิภาพของการผลิต และความเร็วในสายการผลิตสามารถปรับเปลี่ยนได้อย่างไร้ขอบเขต
จนสามารถรองรับแผนการผลิตที่มีลวดลายหลากหลายกว่า 2,000
รายการให้เพียงพอต่อความต้องการของตลาด

การปรับปรุงประสิทธิภาพในกระบวนการผลิต
ทางบริษัทฯได้เน้นหนักในเรื่องการเตรียมความพร้อมในสายการผลิต เพื่อไม่ให้เกิด idle
เมื่อมีการสับเปลี่ยนลวดลายหรือขนาดของกระเบื้อง โดยปกติการเปลี่ยนลวดลายใช้เวลาประมาณ
20 นาที ปัจจุบันใช้เพียง 5 นาทีเท่านั้น

การปรับปรุงวิธีการคำนวณแผนการผลิต
เพื่อให้เหมาะสมกับสถานการณ์ตลาดและกำลังการผลิตของบริษัทฯ ได้มีการแบ่งประเภทและจัดลำดับ
กระเบื้องที่ Active และ Inactive
รวมถึงระยะเวลาในการจัดเก็บมาคำนวณให้เหมาะสมและเพิ่มประสิทธิภาพในการผลิตอย่างต่อเนื่อง
ทำให้สามารถรักษาระดับสินค้าคงคลังได้อย่างมีประสิทธิภาพ

การวิจัยส่วนผสมในการผลิต
ทางฝ่ายเทคนิคฯได้ค้นพบส่วนผสมที่สามารถลดอุณหภูมิภายในเตาเผาและลดปริมาณการใช้สารเคมีที่มีราคาแพง
เป็นเรื่องที่สืบเนื่องกันมาแล้วจะพัฒนาต่อไป
ซึ่งตามแผนงานบริษัทฯได้ตั้งเป้าที่จะลดการใช้ก๊าซธรรมชาติลงร้อยละ 6
และในปีที่ผ่านมาได้บรรลุเป้าหมายไปกว่าครึ่งแล้ว

โครงการความคิดสร้างสรรค์ เพื่อให้พนักงานมีส่วนร่วมในการพัฒนาและปรับปรุงการดำเนินงาน
ทางบริษัทฯยังคงมอบรางวัลและประกาศเกียรติคุณสำหรับโครงการความคิด

สร้างสรรค์ ที่ถูกนำเสนอมาแล้วประสบความสำเร็จ เป็นอีกโครงการที่ยังคงรณรงค์ไว้

ส่วนของสำนักงานใหญ่

การปรับปรุงระบบสื่อสาร เพิ่มช่องทางการติดต่อเพื่อให้เกิดความรวดเร็วและหลากหลาย
ทางบริษัทฯได้นำเทคโนโลยีที่ทันสมัยต่างๆมาใช้งานมากขึ้นโดยเฉพาะพวก Mobile Application

การปรับปรุงประสิทธิภาพระบบคอมพิวเตอร์ ทางบริษัทฯ มีการวิเคราะห์ถึงการเติบโตในอนาคต
และยังคงยึดหลักการ Information Centralized
จึงได้จัดสรรงบลงทุนส่วนหนึ่งเพื่อเพิ่มประสิทธิภาพของระบบคอมพิวเตอร์ในการรองรับสาขา ,
ยอดขาย , จำนวนสินค้า ฯลฯ ที่เติบโตเพิ่มขึ้นให้เกิดประสิทธิภาพสูงสุด

การปรับปรุงประสิทธิภาพพนักงาน
ยังคงเปิดโอกาสให้พนักงานทุกคนได้พัฒนาคุณภาพงานด้วยตนเองตามโครงการความคิดสร้างสรรค์
รวมถึงการจัดให้มีการอบรมในแต่ละส่วนงานตลอดทั้งปี
โดยเน้นในด้านการใช้ประโยชน์จากซอฟท์แวร์ต่างๆให้เกิดประสิทธิภาพสูงสุด

การปรับปรุงกระบวนการทำงาน
ทางบริษัทฯได้มอบนโยบายแก่พนักงานถึงความสำคัญในแต่ละส่วนงาน เพื่อให้สอดคล้อง
และเกื้อหนุนซึ่งกันและกันภายในองค์กร
รวมไปถึงการทำงานให้มีประสิทธิภาพรวดเร็วมากยิ่งขึ้นโดยคำนึงถึงเวลาที่ใช้ในการทำงานของขั้นตอนแต่ละขั้นเป็นหลัก
ในส่วนนี้ทำให้พนักงานทำงานได้เร็วยิ่งขึ้น จึงไม่จำเป็นที่จะต้องเพิ่มจำนวนพนักงานแต่อย่างใด

ส่วนของสาขา

โครงการปรังปรุงภาพลักษณ์ ต่อเนื่องจากปี 2557 ที่มีการปรับปรุงภาพลักษณ์โครงสร้างของสาขา
หรือ Re-branding Project มาปี 2558 ได้ต่อยอดโดยเริ่มโครงการปรับปรุงภาพลักษณ์ภายใน
ภายนอก และรอบๆบริเวณสาขาให้มีความสวยงาม
ทันสมัยและสอดคล้องกับทางโรงงานที่เพิ่มความหลากหลายในการผลิตลวดลายสินค้า
โดยเริ่มไปบ้างแล้ว ณ.สิ้นปี 2558 มีกว่า 10 สาขาที่แล้วเสร็จ
และยังคงปรับปรุงอย่างต่อเนื่องไปจนครบทุกสาขา
รวมไปถึงการปรับปรุงการบริการของพนักงานให้มีใจรักการบริการ เอาใจใส่ลูกค้า ให้ความสำคัญ
ความรู้ในด้านการปูกระเบื้องมากขึ้น

[]

การขยายสาขา ในปีนี้ยังคงมองหาทำเลเพื่อเพิ่มสาขาใหม่
และย้ายที่ตั้งสาขาใหม่เพื่อทดแทนสาขาเดิมที่ไม่สามารถต่อสัญญาการเช่าพื้นที่ได้
เพื่อให้ไดนาสตี้ครอบคลุมพื้นที่เพิ่มมากขึ้น และยังมีโครงการกำหนดสาขา Icon ในแต่ละส่วนภาค
โดยยึดตามหัวเมืองใหญ่ เพื่อสร้างความแตกต่าง เพิ่มจุดสนใจ ความโดดเด่น

การปรับปรุงประสิทธิภาพพนักงาน ทางบริษัทฯ ยังคงให้ความสำคัญต่อพนักงานประจำสาขา
โดยจัดให้มีการอบรมพนักงานทุกระดับเพื่อเพิ่มความรู้ความสามารถในการขายและเพื่อให้มีหัวใจในการบริการ
(service mind) เป็นหลัก และที่สำคัญคือ การมอบหมายตำแหน่งหน้าที่รับผิดชอบ
ให้พนักงานสามารถอยู่ได้ด้วยตนเอง มีความรับผิดชอบต่อตำแหน่งที่ได้รับมอบหมาย
สามารถทดแทนงานกันได้ ทำให้ตัวพนักงานต้องพัฒนาตนเองอยู่ตลอดเวลา

การปรับปรุงประสิทธิภาพระบบคอมพิวเตอร์
บริษัทฯได้ศึกษาและพัฒนาวิธีการรับ-ส่งข้อมูลของระบบคอมพิวเตอร์เพื่อเพิ่มประสิทธิภาพในการบันทึกรายการขายและการจัดเก็บเงินรวมถึงการสั่งสินค้าและตรวจสอบสถานะของสินค้านั้นถูกต้องกับความเป็นจริง
ต่อเนื่องจนถึงข้อมูลทางบัญชี เพื่อเพิ่มความแม่นยำของข้อมูล

ทั้งหมดที่ได้กล่าวมาข้างต้นนี้ เป็นส่วนประกอบที่สำคัญของการก้าวไปข้างหน้าของบริษัทฯที่ไม่หยุดยั้ง
ซึ่งถ้าไม่ได้รับความร่วมมือร่วมแรงของผู้บริหารและพนักงานทุกท่าน
สิ่งเหล่านี้คงจะไม่สามารถเกิดขึ้นได้
เป้าหมายที่สำคัญคือการทำให้ต้นทุนของสินค้ามีราคาต่ำที่สุดในตลาดและต้องคงคุณภาพให้อยู่ในเกณฑ์มาตรฐาน
การทำงานที่เจาะลึกถึงหน้างานและสอดคล้องซึ่งกันและกัน
รวมไปถึงความยืดหยุ่นในกระบวนการผลิต และการขายในเชิงรุก

1.3 โครงสร้างการถือหุ้นของกลุ่มบริษัท

แผนภูมิการประกอบธุรกิจของกลุ่มบริษัท

1.4 ความสัมพันธ์กับกลุ่มธุรกิจของผู้ถือใหญ่

ไม่มี

2.ลักษณะการประกอบธุรกิจ

บริษัท ไดนาสตี้ เซรามิค จำกัด(มหาชน)
ประกอบธุรกิจหลักเป็นผู้ผลิตและจำหน่ายกระเบื้องเซรามิค และเริ่มเป็นผู้ผลิตกาวยาแนวในปี 2553
โดยรับซื้อสินค้าทั้งหมดที่ผลิตจากบริษัท ไทล์ ท้อป อินดัสตรี้ จำกัด(มหาชน)
ซึ่งผลิตกระเบื้องปูพื้นและบุผนังในราคาขายส่งมาจัดจำหน่าย รวมทั้งสั่งซื้อผลิตภัณฑ์เกี่ยวกับกระเบื้อง
เช่น กาวซีเมนต์ , บัวกาบกล้วยและกาวยาแนว มาจัดจำหน่ายผ่านบริษัทย่อย 3 บริษัท คือ บริษัท
พิค แอนด์ เปย์ จำกัด บริษัท เมืองทองเซรามิค จำกัด และ บริษัท เวิลด์ไวด์ เซรามิค จำกัด
ที่บริษัทได้เข้าไปลงทุนถือหุ้นมากกว่า 96 % เมื่อปลายปี 2548 เพื่อทำตลาดขายปลีกเองในรูป “
ตลาดนัดกระเบื้องไดนาสตี้ - ไทล์ท้อป “ กลางปี 2557
บริษัทได้ปรับโครงสร้างองค์กรโดยการรับโอนกิจการทั้งหมดจาก บริษัทจัดจำหน่ายทั้ง 3 แห่ง คือ
บริษัท พิค แอนด์ เปย์ จำกัด บริษัท เมืองทอง เซรามิค จำกัด และ บริษัท เวิลด์ไวด์ เซรามิค
จำกัด ซึ่งบริษัทได้เข้าไปลงทุนถือหุ้นมากกว่า 97% มีผลให้บริษัทเหลือบริษัทย่อยเพียง 1 แห่ง คือ
บริษัท ไทล์ท้อป อินดัสตรี้ จำกัด(มหาชน)

โครงสร้างรายได้ของบริษัทและบริษัทย่อย

-   รายได้จากการขายกระเบื้องเซรามิค ที่ผลิต โดยบริษัท ไดนาสตี้ เซรามิค จำกัด(มหาชน)

-   รายได้จากการจำหน่ายกระเบื้องเซรามิคและกาวยาแนว ที่ซื้อจากบริษัทย่อย (บริษัท ไทล์
    ท้อป อินดัสตรี้ จำกัด(มหาชน)
    มาจำหน่ายต่อให้แก่ลูกค้าโดยบวกกำไรจากราคาส่งที่ซื้อจากบริษัทย่อยดังกล่าว

-   รายได้จากการจำหน่าย กาวยาแนว กาวซีเมนต์ และบัวกาบกล้วย ที่ซื้อมาขายไป

-   รายได้อื่น ๆ เช่น กำไรจากอัตราแลกเปลี่ยน , ดอกเบี้ยรับ , กำไรจากการขายทรัพย์สิน
    เป็นต้น

โครงสร้างรายได้รวมเปรียบเทียบย้อนหลัง 3 ปี (ตามงบการเงินรวม)

+-----------------+-------------+------+----+------+----+------+----+
| ประเภทผลิตภัณฑ์    | ดำเนินการโดย | ปี    |    | ปี    |    | ปี    |    |
|                 |             | 2558 |    | 2557 |    | 2556 |    |
+-----------------+-------------+------+----+------+----+------+----+
|                 |             | ล้า   | %  | ล้า   | %  | ล้า   | %  |
|                 |             | นบาท |    | นบาท |    | นบาท |    |
+-----------------+-------------+------+----+------+----+------+----+
| จำหน่ายในประเทศ  |             |      |    |      |    |      |    |
+-----------------+-------------+------+----+------+----+------+----+
| ผลิตและจำหน      | DCC         | 6    | 94 | 6    | 95 | 7    | 95 |
| ่ายกระเบื้องเซรามิค | รวมซ        | ,744 |    | ,806 |    | ,168 |    |
|                 | ื้อจากบริษัทย่อย |      |    |      |    |      |    |
+-----------------+-------------+------+----+------+----+------+----+
| จำหน่า           | DCC และ     | 190  | 3  | 190  | 2  | 223  | 3  |
| ยกาวยาแนวและอื่นๆ | สาขา        |      |    |      |    |      |    |
+-----------------+-------------+------+----+------+----+------+----+
| ร               |             | 6    | 97 | 6    | 97 | 7    | 98 |
| วมรายได้ในประเทศ |             | ,934 |    | ,996 |    | ,391 |    |
+-----------------+-------------+------+----+------+----+------+----+
| จำหน่ายต่างประเทศ |             |      |    |      |    |      |    |
+-----------------+-------------+------+----+------+----+------+----+
| ผลิตและจำหน      | DCC         | 237  | 3  | 180  | 3  | 154  | 2  |
| ่ายกระเบื้องเซรามิค | รวมซ        |      |    |      |    |      |    |
|                 | ื้อจากบริษัทย่อย |      |    |      |    |      |    |
+-----------------+-------------+------+----+------+----+------+----+
| จำหน่า           | DCC         | 1    | 0  | 1    | 0  | 1    | 0  |
| ยกาวยาแนวและอื่นๆ |             |      |    |      |    |      |    |
+-----------------+-------------+------+----+------+----+------+----+
| รว              |             | 238  | 3  | 181  | 3  | 155  | 2  |
| มรายได้ต่างประเทศ |             |      |    |      |    |      |    |
+-----------------+-------------+------+----+------+----+------+----+
| รวมราย          |             | 7    | 1  | 7    | 1  | 7    | 1  |
| ได้จากการขายทั้งสิ้น |             | ,172 | 00 | ,177 | 00 | ,546 | 00 |
+-----------------+-------------+------+----+------+----+------+----+
| รายได้อื่น         | ปี 2556 รวม  | 12   | 0  | 21   | 0  | 18   | 0  |
|                 | 5 บริษัท      |      |    |      |    |      |    |
|                 |             |      |    |      |    |      |    |
|                 | ปี 2557-2558 |      |    |      |    |      |    |
|                 | รวม 2 บริษัท  |      |    |      |    |      |    |
+-----------------+-------------+------+----+------+----+------+----+
| รวมรายได้ทั้งสิ้น    |             | 7    | 1  | 7    | 1  | 7    | 1  |
|                 |             | ,184 | 00 | ,198 | 00 | ,564 | 00 |
+-----------------+-------------+------+----+------+----+------+----+

วันที่ 1 มิถุนายน 2557 หลังจากการปรับโครงสร้างองค์กร โดยบริษัท ไดนาสตี้ เซรามิค จำกัด
(มหาชน) รับโอนกิจการทั้งหมดจาก บริษัทย่อยทั้ง 3 แห่ง คือ บริษัท พิค แอนด์ เปย์ จำกัด บริษัท
เมืองทองเซรามิค จำกัด และบริษัท เวิลด์ ไวด์ เซรามิค จำกัด จึงไม่มีธุรกรรมใดๆ
เกิดขึ้นระหว่างกันอีก

2.1 ลักษณะผลิตภัณฑ์

แบรนด์ผลิตภัณฑ์

  ทั้งนี้กระเบื้องที่บริษัทและบริษัทย่อยผลิต ภายใต้เครื่องหมายการค้า “ไดนาสตี้” (Dynasty),
  “ไทล์ ท้อป” (Tiletop) , “โทมาฮอก” (Tomahawk) , “จากัวร์ ” (Jaguar),
  “แอนนา” ( Anna), “แวลู่” (Value), “มัสแตง” (Mustang)

[]

ลักษณะของผลิตภัณฑ์

กระเบื้องปูพื้น (หน่วยเป็นเซนติเมตร)

ขนาด 60x60 , 60x60 (ดิจิตอล)

ขนาด 30x60 (ขัดขอบ) , 30x60 (ดิจิตอลขัดขอบ)

ขนาด 40x40 , 40x40 (ขัดขอบ) , 40x40 (ดิจิตอล) , 40x40 (ดิจิตอลขัดขอบ)

ขนาด 30x30 , 30x30 (ดิจิตอล)

ขนาด 20x20

กระเบื้องบุผนัง (หน่วยเป็นเซนติเมตร)

ขนาด 20x20

ขนาด 20x25

ขนาด 20x30 , 20x30 (ดิจิตอล)

ขนาด 25x40 , 25x40 (ดิจิตอล)

กาวยาแนว (บริษัทย่อยเป็นผู้ผลิต)

[][]

2.2 การตลาดและการแข่งขัน

เป็นที่ทราบกันดีว่าในปี 2558 เศรษฐกิจมีการฟื้นตัวดีขึ้นแค่บางส่วนจากปี 2557
เนื่องมาจากเรื่องของราคาน้ำมันที่มีแนวโน้มลดลงอย่างต่อเนื่อง
อัตราดอกเบี้ยยังคงอยู่ในระดับต่ำตามนโนบายธนาคารกลาง อัตราเงินเฟ้ออยู่ในระดับต่ำ
และยังคงใช้มาตรการแบบผ่อนคลายเพื่อกระตุ้นเศรษฐกิจให้ขยายตัวอย่างมีเสถียรภาพ
ในส่วนภาคการเกษตรซึ่งเป็นส่วนสำคัญต่อการผลักดันเศรษฐกิจของประเทศ
ด้วยปัจจัยสภาพอาการทีมีการแปรปรวน เกิดภาวะแห้งแล้งในบางช่วง
ส่งผลถึงผลผลิตจากการเกษตร สำหรับธุรกิจในกลุ่มเซรามิค
ในภาพรวมลดลงจากการชะลอตัวของโครงการอสังหาริมทรัพย์ตามภาวะเศรษฐกิจในประเทศ
รวมทั้งปัญหาภาระค่าครองชีพ และหนี้สินครัวเรือนของผู้บริโภคอยู่ในระดับสูง
ส่งผลให้กำลังซื้อของผู้บริโภคลดลงตามไปด้วย โดยการจำหน่ายกระเบื้องปูพื้น บุผนัง
ในด้านการส่งออก คาดว่ามูลค่าการส่งออกสินค้ามีการหดตัวน้อยกว่ามูลค่าสินค้าที่นำเข้า
เนื่องจากมูลค่าการนำเข้ามีการหดตัวเพิ่มขึ้นในปี 2558 ด้วยอัตราที่สูงกว่าการส่งออก
ทางบริษัทฯได้มีการประเมินสถานการณ์และมีการปรับกลยุทธ์เพื่อให้สอดคล้องต่อสภาวะเศรษฐกิจเป็นไตรมาส
ดังนี้

ไตรมาสที่ 1 : ภาพรวมในไตรมาสนี้
มีการลงทุนขยายตัวในด้านการก่อสร้างและเครื่องมือเครื่องจักร
อย่างไรก็ตามการใช้จ่ายเพื่อการอุปโภคบริโภคของครัวเรือนขยายตัวชะลอลง
ตามรายได้ภาคเกษตรที่ลดลง ประกอบกับภาระหนี้สินครัวเรือนที่เพิ่มขึ้น
ส่งผลกระทบต่ออำนาจซื้อของประชาชน รวมทั้งราคาสินค้าที่จำเป็น
สำหรับการผลิตและจำหน่ายกระเบื้องส่งออกยังคงขยายตัวได้ดีในตลาดอาเซียน
ในขณะที่การนำเข้าลดลงตามสภาวะการชะลอตัวของเศรษฐกิจในประเทศ

ผลประกอบการไตรมาสแรก มียอดขายที่ 2,024 ล้านบาท ลดลงจากปีก่อน 16 ล้านบาทหรือร้อยละ
1 ราคาเฉลี่ยอยู่ที่ 136 บาท/ตรม. เพิ่มขึ้นจากปีก่อน และกำไรขั้นต้นในไตรมาสนี้อยู่ที่ร้อยละ 41
โดยเพิ่มขึ้นจากปีก่อนคิดเป็นร้อยละ 1

ไตรมาสที่ 2 : เศรษฐกิจมีแนวโน้มลดลงเนื่องจากเป็นช่วงเทศกาลที่มีวันหยุดยาว
และเริ่มเข้าสู่ฤดูฝน ทำให้ความต้องการใช้วัสดุก่อสร้างในประเทศลดลง
นอกจากนี้ปัญหาหนี้สินและค่าครองชีพยังคงอยู่ในระดับสูง ส่วนการผลิตมีแนวโน้มเพิ่มขึ้นร้อยละ 5
โดยเฉพาะกระเบื้องปูพื้นเพื่อรองรับการส่งออก

ผลประกอบการไตรมาสที่สอง มียอดขาย 1,831 ล้านบาท ลดลงจากปีก่อน 32 ล้านบาทหรือร้อยละ
2 ราคาเฉลี่ยอยู่ที่ 134 บาท/ตรม. และกำไรขั้นต้นในไตรมาสนี้อยู่ที่ร้อยละ 43
โดยเพิ่มขึ้นจากปีก่อนคิดเป็นร้อยละ 5

ไตรมาสที่ 3 : เศรษฐกิจยังคงหดตัวอย่างต่อเนื่องในภาคการเกษตรโดยเฉพาะหมวดพืชผล
ในขณะที่ภาคนอกเกษตรชะลอตัวอยู่ เนื่องจากสาขาอุตสาหกรรมที่หดตัว
ประกอบกับสาขาก่อสร้างชะลอตัว โดยส่งผลมาจากการส่งออกลดลง
ความต้องการภายในประเทศขยายตัวต่ำ ซึ่งเป็นไปตามภาวะเศรษฐกิจของประเทศที่ชะลอตัว
จากปัญหาค่าครองชีพและหนี้ครัวเรือนที่สูงขึ้น ปัญหาภัยแล้ง และปัญหาพืชผลราคาเกษตรตกต่ำ
ทำให้กำลังซื้อของผู้บริโภคลดลง

ผลประกอบการไตรมาสที่สาม มียอดขาย 1,555 ล้านบาท ลดลงจากปีก่อน 101
ล้านบาทหรือร้อยละ 6 ราคาเฉลี่ยอยู่ที่ 133 บาท/ตรม. และกำไรขั้นต้นในไตรมาสนี้อยู่ที่ร้อยละ
42 โดยเพิ่มขึ้นจากปีก่อนคิดเป็นร้อยละ 2

ไตรมาสที่ 4 : มีแนวโน้มที่ดีขึ้นจากมาตรการกระตุ้นอสังหาริมทรัพย์ที่จะเริ่มมีผลในเดือนตุลาคม
2558 อย่างไรก็ตาม ภาวะหนี้ครัวเรือนที่อยู่ในระดับสูง
และรายได้ภาคเกษตรที่ตกต่ำอาจส่งผลให้การปรับปรุงซ่อมแซมบ้านต้องชะลอออกไปอีกระยะหนึ่ง
และทำให้การขยายตัวของกลุ่มวัสดุก่อสร้างอาจไม่สูงมากนัก

ผลประกอบการไตรมาสที่สี่ มียอดขาย 1,762 ล้านบาท เพิ่มขึ้นจากปีก่อน 148 ล้านบาทหรือร้อยละ
9 ราคาเฉลี่ยอยู่ที่ 132 บาท/ตรม. และกำไรขั้นต้นในไตรมาสนี้อยู่ที่ร้อยละ 42

ผลการดำเนินงานในปี 2558

ผลการดำเนินงานตลอดปี 2558 นั้น สามารถสรุปยอดขายได้ 7,172 ล้านบาท ลดลงกว่าปีก่อน 5
ล้านบาทหรือคิดเป็นร้อยละ 0.08 ราคาเฉลี่ยทั้งปีอยู่ที่ 134 บาท/ตรม.
กำไรขั้นต้นตลอดทั้งปีอยู่ที่ร้อยละ 42 และกำไรสุทธิตลอดทั้งปีอยู่ที่ 1,372 ล้านบาท
เพิ่มขึ้นจากปีก่อน 146 ล้านบาท หรือคิดเป็นร้อยละ 12

2.2.1 การทำการตลาดของผลิตภัณฑ์

-   ช่องทางการจัดจำหน่าย

บริษัทฯ ได้จัดจำหน่ายกระเบื้อง ผ่าน ตลาดนัดสาขาที่มีอยู่ทั่วประเทศรวม 193 สาขา (ณ สิ้นปี
2558) ซึ่งเป็นสาขาของบริษัทฯ ซึ่งสามารถเพิ่มยอดขายได้มากกว่าปีก่อนประมาณร้อยละ 6
มีการจำหน่ายผ่านตัวแทน และ ส่งออก ยังคงเน้นขายภายในประเทศเป็นหลัก ร้อยละ 97
โดยแบ่งสัดส่วน ได้ดังนี้

-   % สัดส่วนประเภทสินค้าที่จำหน่าย โดยมีสถิติในรอบ 3 ปีที่ผ่านมา ดังนี้

  --------------------------------------- --------- ----------- ----------
  ประเภท                                  ปี 2558    ปี 2557      ปี 2556

  Floor 20 cm. x 20 cm.                   3         3           4

  Floor 30 cm. x 30 cm.                   34        41          43

  Floor 30 cm. x 30 cm. Hybrid            6         -           -

  Floor 40 cm. x 40 cm.                   26        28          34

  Floor 40 cm. x 40 cm. Rectified         2         3           3

  Floor 40 cm. x 40 cm. Rectified Hybrid  1         1           -

  Floor 40 cm. x 40 cm. Hybrid            10        6           -

  Floor 60 cm. x 60 cm. Rectified         2         3           -

  Floor 60 cm. x 60 cm. Rectified Hybrid  2         -           -

  Wall 20 cm. x 20 cm.                    1         1           1

  Wall 20 cm. x 25 cm.                    5         6           9

  Wall 20 cm. x 30 cm.                    5         5           3

  Wall 20 cm. x 30 cm. Hybrid             0         -           -

  Wall 25 cm. x 40 cm.                    1         -           -

  Wall 25 cm. x 40 cm. Hybrid             0         -           -

  Other                                   3         3           3

                                          100       100         100
  --------------------------------------- --------- ----------- ----------

2.2.2 สภาพการณ์แข่งขันในกลุ่มธุรกิจ

บริษัทฯยังคงมี %
สัดส่วนการขายสินค้ากระเบื้องเซรามิคในประเทศมากที่สุดของกลุ่มผู้ผลิตกระเบื้องเซรามิคที่อยู่ในตลาดหลักทรัพย์แห่งประเทศไทย
4 บริษัทฯ คือ RCI , UMI , TGCI และ DCC เนื่องจากบริษัทฯ
ยังคงเน้นนโยบายการขายสินค้าในประเทศเป็นหลัก ซึ่งคิดเป็นสัดส่วนร้อยละ 97 ซึ่งในปี 2558
ถึงแม้จะเป็นปีที่มีการชะลอตัวของโครงการอสังหาริมทรัพย์ตามภาวะเศรษฐกิจในประเทศ
รวมทั้งปัญหาภาระค่าครองชีพ และหนี้สินครัวเรือนของผู้บริโภคอยู่ในระดับสูง
ส่งผลให้กำลังซื้อของผู้บริโภคลดลงตามไปด้วย แต่ด้วยบริษัทฯ
มีนโยบายปรับตามสถานการณ์ได้อย่างรวดเร็ว อีกทั้งยังมีกำลังการผลิตที่มากพอ
สามารถปรับแผนเปลี่ยนผลิตภัณฑ์จากการผลิตในรูปแบบเดิมๆ เป็น กระเบื้องดิจิตอล ซึ่งมีลวดลาย
สวยงาม เหมือนจริง จะเห็นได้จากขนาดกระเบื้องที่ออกสู่ตลาดมีให้ลูกค้าได้เลือกหาได้หลากหลาย
จะเห็นว่า การบริโภคได้เปลี่ยนไปเป็นนิยมกระเบื้องที่มีขนาดใหญ่มากขึ้น
อีกทั้งเพิ่มทางเลือกสำหรับกลุ่มลูกค้าที่มีความต้องการกระเบื้องในระดับที่มีราคาสูงขึ้น
ซึ่งสามารถมีสัดส่วนยอดขายเพิ่มขึ้นเป็น ร้อยละ 56 จากปีก่อน มีสัดส่วนยอดขายร้อยละ 53

บริษัทฯได้ใช้กลยุทธ์กระจายสาขา(Outlets)ไปทั่วทุกจังหวัดของประเทศกว่า 193 สาขา (ณ 31
ธันวาคม 2558) เน้นการบริการที่รวดเร็ว หาซื้อสินค้าได้สะดวก มีลวดลายให้เลือกมากมาย
มีของต่อเนื่อง ซึ่งสามารถเข้าถึงกลุ่มลูกค้าโดยตรง

ส่วนสภาพการแข่งขันในกลุ่มธุรกิจ ปี 2558 มูลค่าตลาดรวมลดลงร้อยละ 4 จากปีก่อน

ยอดขายแบ่งตามธุรกิจกระเบื้องปูพื้นและบุผนัง ในกลุ่มเซรามิค ในรอบ 3 ปี (ล้านบาท)

  ----------------- ----------------- ----------------- -----------------
  บริษัท              ปี 2558            ปี 2557            ปี 2556

  DCC               7,172             7,177             7,546

  TGCI              2,456             2,634             2,576

  RCI               808               984               1,016

  UMI               2,468             2,645             2,870

  รวม               12,904            13,440            14,008
  ----------------- ----------------- ----------------- -----------------

% สัดส่วนยอดขายแบ่งตามธุรกิจกระเบื้องปูพื้นและบุผนัง ในกลุ่มเซรามิค ในรอบ 3 ปี

  ----------------- ----------------- ----------------- -----------------
  บริษัท              ปี 2558            ปี 2557            ปี 2556

  DCC               56                53                54

  TGCI              19                20                19

  RCI               6                 7                 7

  UMI               19                20                20

  รวม               100               100               100
  ----------------- ----------------- ----------------- -----------------

ที่มา : ข้อมูลผลการดำเนินงานประจำปี จากตลาดหลักทรัพย์แห่งประเทศไทย

TGCI = บมจ.ไทย-เยอรมัน เซรามิค อินดัสทรี่, RCI = บมจ.โรแยลเซรามิค , UMI =
บมจ.สหโมเสคอุตสาหกรรม ,

2.3 การจัดหาผลิตภัณฑ์

2.3.1 ลักษณะการจัดให้ได้มาซึ่งผลิตภัณฑ์

-   การผลิต

บริษัทฯ มีโรงงานผลิตเอง 1 แห่ง และ โรงงานผลิตของบริษัทย่อยอีก 1 แห่ง รวม 2 แห่ง
ตั้งอยู่ที่ อ.หนองแค จังหวัดสระบุรี

-   สินค้าที่บริษัทผลิตเอง เป็นโรงงานที่ผลิตสินค้าของบริษัท ไดนาสตี้ เซรามิค จำกัด(มหาชน)

  ตั้งอยู่ที่เลขที่ 54/8 หมู่ที่ 3 ถนนสุวรรณศร ตำบลโคกแย้ อำเภอหนองแค จังหวัดสระบุรี

  ประเภทสินค้าที่ผลิต : กระเบื้องปูพื้น

-   สินค้าที่ซื้อจากบริษัทย่อยโรงงานที่ผลิตสินค้าของบริษัท ไทล์ ท้อป อินดัสตรี้ จำกัด(มหาชน)

  ตั้งอยู่ที่เลขที่ 3/2 หมู่ 8ถนนพหลโยธิน ตำบลหนองไข่น้ำ อำเภอหนองแค จังหวัดสระบุรี

  ประเภทสินค้าที่ผลิต : กระเบื้องปูพื้นและบุผนัง

กำลังการผลิต

กำลังการผลิตและ % การใช้กำลังการผลิตในรอบ 3 ปี ที่ผ่านมาของบริษัทและบริษัทย่อยมีดังนี้

  -------------------------------------------- ------------------- -------- --------
                                               ปริมาณการผลิต                  

  บริษัท / ผลิตกระเบื้อง                            (ล้านตารางเมตรต่อปี)            

                                               2558                2557     2556

  บริษัท ไดนาสตี้ เซรามิค จำกัด(มหาชน) - กำลังการผลิต  21                  20       23

  (ผลิตเฉพาะกระเบื้องเซรามิคปูพื้น) กำลังผลิตร้อยละ      66                  64       72

  บริษัท ไทล์ ท้อป อินดัสตรี้ จำกัด(มหาชน)- กำลังการผลิต  32                  33       34

  (ผลิตกระเบื้องเซรามิคปูพื้นและบุผนัง ) กำลังผลิตร้อยละ   85                  88       92

  รวมกำลังการผลิต                                53                  53       57

  เต็มกำลังการผลิต                                69                  69       69

  รวมกำลังการผลิตคิดเป็นร้อยละ                      77                  77       83
  -------------------------------------------- ------------------- -------- --------

-   การจัดหาวัตถุดิบ

วัตถุดิบที่สำคัญต่อการผลิต

-   ดิน , หินบด และแร่ ที่สั่งซื้อในประเทศ แถบจังหวัด ลำปาง, กาญจนบุรี, ราชบุรี, สิงห์บุรี
    , ชัยภูมิ, ปราจีนบุรี เป็นต้น
    ไม่มีปัญหาเรื่องขาดแคลนวัตถุดิบในระยะยาวเนื่องจากบริษัทฯมีแผนสำรองกรณีวัตถุดิบขาดสต๊อก
    โดยการวิจัยพัฒนาคุณสมบัติของดินทุกประเภท เพื่อสำรองไว้ใช้หากเกิดกรณีฉุกเฉิน
    และอยู่ในแผนการจัดการบริหารความเสี่ยงของบริษัทฯ

-   สี เพื่อการผลิตกระเบื้องเซรามิคและสารเคลือบ (Frit)
    และยึดเกาะสีกระเบื้องเซรามิคซึ่งสั่งซื้อจากต่างประเทศ
    ซึ่งไม่มีความเสี่ยงในการจัดหาวัตถุดิบในระยะยาวเช่นกัน
    แต่มีผลกระทบในด้านราคาของวัตถุดิบที่สั่งซื้อจากต่างประเทศตามค่าของอัตราแลกเปลี่ยนเงินตราในสกุลต่างประเทศที่สั่งซื้อกับค่าของเงินบาทเท่านั้น

แหล่งจัดหา

-   ในประเทศ ประมาณร้อยละ 90-95
    บริษัทสั่งซื้อวัตถุดิบจากผู้ขายหลายรายกระจายกันไปไม่ได้ผูกขาดรายหนึ่งรายใด
    ไม่มีความเสี่ยงในการต่อรองเรื่องราคาและการเปลี่ยนแปลงผู้ขาย

-   ต่างประเทศ ประมาณร้อยละ 5-10 บริษัทสั่งซื้อวัตถุดิบจากหลายประเทศ เช่น จีน , ตุรกี
    ,สิงคโปร์ ,อิตาลี , สเปน และไต้หวัน
    ที่มีชื่อเสียงในการผลิตกระเบื้องเซรามิคจากผู้ขายหลายรายจึงไม่มีความเสี่ยงในการเปลี่ยนแปลงผู้ขาย
    และบริษัทมีสัมพันธภาพอันดีกับผู้ขายซึ่งเป็นผู้ผลิตรายใหญ่
    มีแหล่งวัตถุดิบอยู่หลายแห่งทั้งในและนอกประเทศ
    หากมีการเปลี่ยนผู้ขายบริษัทอาจหาผู้ขายอื่นทดแทนได้โดยง่ายเพราะมีการสำรองผู้ขายวัตถุดิบไว้อยู่หลายราย
    อีกทั้ง
    บริษัทฯยังมีการทดลองวัตถุดิบให้กับผู้ขายรายย่อยเพื่อเป็นอีกทางเลือกในการหาแหล่งวัตถุดิบสำรองและราคาถูก
    หากเกิดกรณีฉุกเฉิน ซึ่งอยู่ในแผนงานบริหารความเสี่ยงอีกด้วย

  บริษัทฯ ไม่มีการซื้อวัตถุดิบหรืออะไหล่กับคู่ค้ารายใดทั้งในและต่างประเทศเกินร้อยละ 30

ต้นทุนพลังงานหลัก คือ

-   ก๊าซธรรมชาติ ซึ่งบริษัทฯ สั่งซื้อจาก บมจ.ปตท. ทั้งหมด ซึ่งต้นทุนผลิตที่ปรับเพิ่มขึ้น
    ส่วนใหญ่มาจากการเพิ่มขึ้นของค่าก๊าซ โดยอ้างอิงราคาน้ำมันจากตลาดโลก เป็นสำคัญ

-   ไฟฟ้า สั่งซื้อจากการไฟฟ้าส่วนภูมิภาค ซึ่งโรงงานของบริษัทฯเองและบริษัทในเครือ
    มีสถานีไฟฟ้าย่อยเป็นหน่วยเชื่อมต่อระหว่างการไฟฟ้าส่วนภูมิภาค
    ราคาเป็นไปตามเงื่อนไขของการไฟฟ้าส่วนภูมิภาค

-   

Natural Gas Price History 2011-2015

[]

-   การจัดหาที่ดินเพื่อสร้างสาขา

  บริษัทฯมีสาขากระจายอยู่ทั่วประเทศ (ณ สิ้นปี 2558 มีจำนวนสาขา 193 สาขา) โดยมีจำนวน
  26 สาขาบริษัทฯเป็นเจ้าของที่ดินเองคิดเป็นร้อยละ 13 ส่วนอีก ร้อยละ 87 เป็นสาขาเช่า
  กำหนดระยะเวลา ตั้งแต่ 3 ปี ถึง 16 ปี ซึ่งในช่วงที่ผ่านมา บริษัทฯ
  เริ่มมีนโยบายซื้อที่ดินเป็นของตนเอง บริษัทฯ จึงได้ศึกษา ความเป็นไปได้
  โดยสำรวจสภาวการณ์ตลาด และ สภาวะการแข่งขัน
  ตลอดจนความต้องการของลูกค้าในพื้นที่เป้าหมายที่จะดำเนินการซื้อที่ดิน
  เน้นพื้นที่ติดถนนใหญ่สายหลัก ซึ่งมีราคาค่อนข้างสูง จึงต้องศึกษาอย่างละเอียดรอบคอบ เพื่อ

  1. ทดแทนสาขาเดิม ซึ่งส่วนใหญ่บริษัทฯมีกลุ่มฐานลูกค้าเดิมอยู่แล้ว
  โดยเน้นสาขาที่มียอดขายในลำดับต้นๆ หรือ มีแนวโน้มที่เพิ่มขึ้น หลังจากนั้นบริษัทฯ
  จะหาทำเลในระยะใกล้ทดแทนสาขาเดิม เพื่อไม่ให้เสียฐานลูกค้าเดิมไป

  2. เพิ่มจำนวนสาขา โดยในปี 2559 บริษัทยังคงตั้งเป้าหมายเพิ่มอีก 5 สาขา

  ทั้ง 2 กรณี บริษัทฯ จะดำเนินการซื้อที่ดินจากเจ้าของที่ดินโดยตรง
  พร้อมทำการเปรียบเทียบราคาที่ดินกับราคาประเมินหรือราคาตลาด
  เพื่อให้แน่ใจว่าที่ดินที่ซื้อจะมีราคาที่ไม่แพงเกินไป
  โดยมีการวางแผนและของบประมาณและผ่านการอนุมัติจากคณะกรรมการบริษัทไว้ล่วงหน้าทุกครั้ง

  ในปี 2558 บริษัทฯ ได้ซื้อที่ดินเพิ่มจำนวน 5 สาขา ในวงเงินรวม 74 ล้านบาท ได้แก่

  1. สาขาแยกแก่งเสี้ยน

  2. สาขาอำนาจเจริญ

  3. สาขายโสธร

  4. สาขาสตูล

  5. สาขาชุมแพ

3.ปัจจัยความเสี่ยง

บริษัทฯมีการประเมินความเสี่ยงเบื้องต้นโดยคณะกรรมการบริหารของบริษัทฯ
และได้จัดตั้งคณะกรรมการบริหารความเสี่ยงและความต่อเนื่องทางธุรกิจ
เพื่อตรวจสอบและวิเคราะห์ผลกระทบต่างๆที่อาจจะเกิดขึ้นในอนาคตทั้งในระยะสั้นและระยะยาว
อีกทั้งยังได้ออกมาตรการการควบคุมความเสี่ยงเพื่อที่จะลดอัตราความเสี่ยงในหัวข้อต่างๆดังนี้

1. ความเสี่ยงด้านความปลอดภัยสุขภาพ และสิ่งแวดล้อม

ความเสี่ยงด้านความปลอดภัยและสุขภาพ

-   คำนึงและตระหนักถึงความสำคัญด้านความปลอดภัยและสุขภาพของพนักงาน

-   กำหนดระดับความเสี่ยงและเกณฑ์ความเสี่ยงด้านความปลอดภัยที่ทางยอมรับได้

-   กำหนดมาตรการเชิงรุกเพื่อป้องกันอันตรายก่อนที่จะเกิดความสูญเสีย

มาตรการในการป้องกันและแก้ไข

-   ระบบการจัดการอาชีวอนามัยและความปลอดภัยตามมาตรฐานอุตสาหกรรม

-   การวิเคราะห์ความเสี่ยงด้านสุขภาพและความปลอดภัยเป็นระยะ

-   จัดหาแนวทางและมาตรฐานลดความเสี่ยงด้านสุขภาพและความปลอดภัยที่อาจเกิดขึ้น

-   โครงการ อุบัติเหตุเป็นศูนย์ เป็นหนึ่งในนโยบายหลักของบริษัทฯ

-   เก็บข้อมูล ผลการตรวจสุขภาพประจำปีของพนักงาน
    เพื่อใช้เป็นข้อมูลประกอบการวิเคราะห์หาแนวโน้มและสถานการณ์ด้านสุขภาพของพนักงานทุกคนในกระบวนการผลิต

ความเสี่ยงด้านสิ่งแวดล้อม

นโยบายเรื่องสิ่งแวดล้อมของทุกหน่วยงานในบริษัท มีดังต่อไปนี้

-   กากอุตสาหกรรม เป็นอุตสาหกรรมการผลิต ดังนั้น
    กากที่เหลือใช้อาจส่งผลกระทบต่อสิ่งแวดล้อมได้

มาตรการในการป้องกันและแก้ไข

-   กำหนดมาตรการ 3R อย่างเคร่งครัดกับทุกหน่วยงาน
    รวมถึงการร่วมมือใช้นโยบายกับคู่ค้าของบริษัทฯ
    ไม่มีการระบายน้ำเสียและกากสารเคมีออกนอกโรงงานเป็นอันขาด

-   การปล่อยก๊าซเรือนกระจก สาเหตุหลักของการเกิดภาวะโลกร้อน

มาตรการในการป้องกันและแก้ไข

-   จัดตั้งมาตรการการอนุรักษ์พลังงาน ในทุกหน่วยงาน
    และมีการติดตามและปรับปรุงประสิทธิภาพการใช้พลังงานอย่างต่อเนื่อง

2. ความเสี่ยงด้านต้นทุนการผลิต

ความผันผวนของราคาเชื้อเพลิงและวัตถุดิบหลัก

ก๊าซธรรมชาติ

-   ต้นทุนหลักที่ใช้ในด้านต้นทุนของกระบวนการผลิตกระเบื้องเซรามิค

-   ในปี 2557 และปี 2558 ที่ผ่านมา ราคาก๊าซธรรมชาติมีแนวโน้มลดลงอย่างต่อเนื่อง
    เนื่องจากโครงสร้างราคาก๊าซธรรมชาติที่ใช้อยู่ในปัจจุบัน จะอ้างอิงราคาน้ำมันเตาเป็นหลัก
    ดังนั้นในรอบปีที่ผ่านมาราคาน้ำมันโลกได้ปรับลดลงอย่างต่อเนื่อง
    จึงส่งผลให้ต้นทุนมีแนวโน้มที่ลดลง

-   ปริมาณก๊าซธรรมชาติจากแหล่งภายในประเทศมีลดน้อยลง จำเป็นต้องพึ่งพาแหล่งนำเข้า
    สำหรับแผนการส่งมอบก๊าซธรรมชาติในอนาคต
    ซึ่งจะมีผลทำให้ต้นทุนพลังงานของการผลิตกระเบื้องเซรามิคของทางบริษัทฯ เพิ่มขึ้น

มาตรการในการป้องกันและแก้ไข

-   พัฒนาสูตรการผลิตที่ใช้ปริมาณเชื้อเพลิงลดน้อยลงจากเดิม
    และได้เริ่มใช้สูตรการผลิตใหม่ที่สามารถลดปริมาณการใช้ปริมาณต่อหน่วยผลิตภัณฑ์
    ปัจจุบันอยู่ในช่วงติดตามผล

วัตถุดิบ ดิน หิน แร่

-   การขอสัมปทานการทำเหมืองแร่ใช้เวลาในการขออนุญาตนานกว่าปกติ
    ซึ่งอาจส่งผลทำให้วัตถุดิบบางประเภทต้องขาดช่วงเนื่องจากการขอต่อใบอนุญาตสัมปทานบัตร

มาตรการในการป้องกันและแก้ไข

-   มาตรการรองรับโดยการกำหนดนโยบายให้วัตถุดิบ ทุกประเภทมีแหล่งสำรอง
    พร้อมทั้งจัดตั้งคณะทำงานที่ควบคุมดูแล
    ติดตามปริมาณการใช้งานและแหล่งสำรองของวัตถุดิบหลักทุกชนิด

3. ความเสี่ยงจากการดำเนินงาน

การขาดแคลนแรงงานและค่าแรงที่เพิ่มขึ้น

-   แนวโน้มทางเศรษฐกิจและการแข่งขันในภาคอุตสาหกรรมอื่นๆ
    ทำให้มีความต้องการแรงงานเพิ่มมากขึ้น

-   อุตสาหกรรมเซรามิคจัดว่าเป็นอุตสาหกรรมหนัก
    ซึ่งอาจส่งผลให้เกิดการขาดแคลนแรงงานและการปรับขึ้นค่าแรงได้

มาตรการในการป้องกันและแก้ไข

-   นโยบายการปรับเปลี่ยนขั้นตอนการทำให้สะดวก รวดเร็ว และลดการพึ่งพาแรงงาน
    โดยการใช้เทคโนโลยีเข้ามาแทนที่ นอกจากนี้ บริษัทฯจัดตั้งนโยบายและร่วมมือกับภาครัฐบาล
    เพื่อพัฒนาบุคลากรและเตรียมพนักงานในอนาคต
    โดยนำหลักสูตรการปรับปรุงและพัฒนาผลิตภาพเข้ามาใช้ในองค์กร

การจัดหา การขาดแคลนวัตถุดิบ วัสดุ อุปกรณ์ที่ใช้ในการผลิต

-   เนื่องจากปริมาณวัตถุดิบในท้องตลาดมีไม่เพียงพอ หรือ
    การที่ต้องพึ่งพาการจัดหาวัตถุดิบหรือวัสดุอุปกรณ์หลักกับคู่ค้าเพียงไม่กี่ราย
    อาจทำให้มีค่าใช้จ่ายเพิ่มขึ้นจากการที่ต้องใช้วัสดุทดแทนหรือปรับกระบวนการผลิต
    หรืออาจทำให้กระบวนการผลิตหยุดชะงักได้

กำลังการผลิตที่ไม่เพียงพอ

-   อาจทำให้เสียโอกาสในการขาย

การจัดส่ง

-   ความล่าช้าหรือการหยุดชะงักในกระบวนการจัดส่งสินค้าและวัตถุดิบอันเนื่องมาจากภัยพิบัติทางธรรมชาติ
    ภัยสงครามและการเมือง การประท้วงของแรงงาน
    อาจส่งผลกระทบให้กระบวนการผลิตหยุดชะงักหรือไม่สามารถจัดส่งสินค้าให้ลูกค้าได้ทันตามกำหนด

ระบบสารสนเทศ (IT)

-   ความเสียหายของโครงสร้างพื้นฐานของระบบสารสนเทศ หรือ
    การขาดการเชื่อมต่อกันของระบบ ทำให้ขาดข้อมูลสำคัญที่ใช้ในการตัดสินใจ หรือ
    ข้อมูลคลาดเคลื่อนได้

มาตรการในการป้องกันและแก้ไข

-   บริษัทฯ ใช้เครื่องเครื่องมือ
    และวิธีการประเมินความเสี่ยงผ่านระบบการบริหารความต่อเนื่องทางธุรกิจ Business
    Continuity Management (BCM) โดยจัดลำดับความสำคัญของความเสี่ยง
    และความสามารถในการจัดการ อีกทั้งทางบริษัท
    กำหนดนโยบายให้ทุกด้านในห่วงโซ่อุปทานต้องมีแหล่งสำรองหรือมีการถ่ายโอนความเสี่ยงออกไป

4. ความเสี่ยงจากเหตุการณ์รุนแรง

ภัยพิบัติทางธรรมชาติ

-   มีโอกาสมีแนวโน้มที่เกิดขึ้นบ่อยกว่าเดิมและสามารถเกิดขึ้นได้ทุกเวลา
    ซึ่งอาจส่งผลกระทบต่อชีวิตและทรัพย์สิน และอาจทำให้เกิดผลกระทบต่อการดำเนินธุรกิจได้

มาตรการในการป้องกันและแก้ไข

-   บริษัทฯ ได้มีการสำรวจและประเมินความเสี่ยง
    โดยใช้กระบวนการบริหารความต่อเนื่องทางธุรกิจ (BCM)
    ความเสี่ยงในระดับที่ถูกกำหนดให้มีการปรับปรุงแก้ไข ได้ถูกกำหนดให้มีมาตรการตอบโต้
    อาทิเช่น การจัดทำแผนการตอบโต้สถานการณ์ฉุกเฉิน การฝึกซ้อมการปฏิบัติตามแผนตอบโต้
    หรือ การถ่ายโอนความเสี่ยงให้หน่วยงานอื่น

4. ทรัพย์สินที่ใช้ในการประกอบธุรกิจ

บริษัทฯ และบริษัทย่อย มีทรัพย์สินที่ใช้ในการประกอบธุรกิจหลัก ณ วันที่ 31 ธันวาคม 2558 ได้แก่

4.1 ทรัพย์สินหลัก

สินทรัพย์ที่ บริษัทฯและบริษัทย่อย ใช้ในการประกอบธุรกิจหลักได้แก่ ที่ดิน อาคารและอุปกรณ์ โดย ณ
วันที่ 31 ธันวาคม 2558 มีมูลค่าสุทธิหลังหักค่าเสื่อมราคาสะสม และค่าตัดจำหน่ายสะสม จำนวน
3,074 ล้านบาท บริษัทและบริษัทย่อยได้ปลอดจำนองที่ดินพร้อมสิ่งปลูกสร้างทั้งหมด

+----------------------------+------------+--------+------------------+
| ประเภท / ลักษณะทรัพย์สิน       | ลัก         | ล้านบาท | ภาระผูกพัน         |
|                            | ษณะกรรมสิทธิ์ |        |                  |
+----------------------------+------------+--------+------------------+
| ที่ดิน                        | เป็นเจ้าของ  | 635    | ไม่มีภาระผูกพัน      |
+----------------------------+------------+--------+------------------+
| อาคารและสิ่งปลูกสร้าง          | เป็นเจ้าของ/ | 1,609  |                  |
|                            |            |        |                  |
|                            | อ          |        |                  |
|                            | ยู่บนสัญญาเช่า |        |                  |
+----------------------------+------------+--------+------------------+
| เครื่องจักรและอุปกรณ์           | เป็นเจ้าของ  | 4,524  | ไม่มีภาระผูกพัน      |
+----------------------------+------------+--------+------------------+
| เ                          | เป็นเจ้าของ  | 695    | ไม่มีภาระผูกพัน      |
| ครื่องตกแต่งและเครื่องใช้สำนักงาน |            |        |                  |
+----------------------------+------------+--------+------------------+
| ยานพาหนะ                   | เป็นเจ้าของ  | 34     | ไม่มีภาระผูกพัน      |
+----------------------------+------------+--------+------------------+
| อาคารระหว                  | เป็นเจ้าของ  | 101    | ไม่มีภาระผูกพัน      |
| ่างก่อสร้างและเครื่องระหว่างติดตั้ง |            |        |                  |
+----------------------------+------------+--------+------------------+
| รวม                        |            | 7,598  |                  |
+----------------------------+------------+--------+------------------+
| หัก ค่าเสื่อมราคาสะสม          |            | (      |                  |
|                            |            | 4,524) |                  |
+----------------------------+------------+--------+------------------+
| รวมที่ดินอาคารและอุปกรณ์ -สุทธิ   |            | 3,074  |                  |
+----------------------------+------------+--------+------------------+

สินทรัพย์ไม่มีตัวตน

-   โปรแกรมคอมพิวเตอร์

  ----------------------------- -------------- --------- ------------------
  ประเภท / ลักษณะทรัพย์สิน          ลักษณะกรรมสิทธิ์   ล้านบาท    ภาระผูกพัน

  โปรแกรมคอมพิวเตอร์              เป็นเจ้าของ      56        ไม่ติดภาระ

  หัก ค่าตัดจำหน่ายสะสม                            (35)      

  สินทรัพย์ไม่มีตัวตน - สุทธิ                          21        
  ----------------------------- -------------- --------- ------------------

4.2 นโยบายการลงทุนในบริษัทย่อย

เงินลงทุนในหุ้นสามัญของบริษัทย่อย ณ วันที่ 31 ธันวาคม 2558 มีดังนี้

+------------------+----------+--------+------+------+-------+-------+
| ชื่อบริษัท           | ทุน       | ท      | ม    | สัดส่ว | ร     | การลง |
|                  | จดทะเบียน | ุนที่ออกแ | ูลค่าต | นเงิน | าคาทุน | ทุนในบ |
|                  |          | ละเรียก | ราไว | ลงทุน | (บาท) | ริษัทอื่น |
|                  | (บาท)    | ชำระแล | ้หุ้นละ | (%)  |       |       |
|                  |          | ้ว(บาท) | (    |      |       |       |
|                  |          |        | บาท) |      |       |       |
+------------------+----------+--------+------+------+-------+-------+
| บริษัทย่อย :        |          |        |      |      |       |       |
+------------------+----------+--------+------+------+-------+-------+
| บมจ.ไทล์ท้อป       | 300      | 222,0  | 10   | 9    | 1     | ไม่มี   |
| อินดัสตรี้           | ,000,000 | 00,000 |      | 6.83 | 09,47 |       |
|                  |          |        |      |      | 9,530 |       |
+------------------+----------+--------+------+------+-------+-------+
| บริษัท พิค แอนด์ เปย์ | 12       | 12,0   | 100  | 9    | 12,51 | ไม่มี   |
| จำกัด^(*)         | ,000,000 | 00,000 |      | 7.99 | 9,986 |       |
+------------------+----------+--------+------+------+-------+-------+
| บริษัท เมืองทอง     | 4        | 4,5    | 100  | 9    | 4,79  | ไม่มี   |
| เซรามิค จำกัด^(*)  | ,500,000 | 00,000 |      | 9.98 | 0,334 |       |
+------------------+----------+--------+------+------+-------+-------+
| บริษัท เวิลด์ไวด์     | 1        | 1,0    | 100  | 9    | 1,06  | ไม่มี   |
| เซรามิค จำกัด^(*)  | ,000,000 | 00,000 |      | 9.93 | 3,937 |       |
+------------------+----------+--------+------+------+-------+-------+
| รวม              | 317      | 239,5  |      |      | 1     |       |
|                  | ,500,000 | 00,000 |      |      | 27,85 |       |
|                  |          |        |      |      | 3,787 |       |
+------------------+----------+--------+------+------+-------+-------+

^(*บริษัทย่อยทั้ง 3 แห่ง ได้จดทะเบียนเลิกกิจการกับกระทรวงพาณิชย์ เมื่อ วันที่ 30 กันยายน 2557 และอยู่ในระหว่างดำเนินการชำระบัญชี)

5. ข้อพิพาททางกฎหมาย

บริษัท ไดนาสตี้ เซรามิค จำกัด(มหาชน)

- ไม่มีข้อพิพาททางกฎหมาย

บริษัท ไทล์ ท้อป อินดัสตรี้ จำกัด(มหาชน)

- ไม่มีข้อพิพาททางกฎหมาย

บริษัท เมืองทอง เซรามิค จำกัด (อยู่ระหว่างการชำระบัญชี)

- ไม่มีข้อพิพาททางกฎหมาย

บริษัท พิค แอนด์ เปย์ จำกัด (อยู่ระหว่างการชำระบัญชี)

- ไม่มีข้อพิพาททางกฎหมาย

บริษัท เวิลด์ ไวด์ เซรามิค จำกัด (อยู่ระหว่างการชำระบัญชี)

- ไม่มีข้อพิพาททางกฎหมาย

6. ข้อมูลทั่วไปและข้อมูลสำคัญอื่น

ชื่อบริษัท บริษัท ไดนาสตี้ เซรามิค จำกัด(มหาชน)

เลขทะเบียน ทะเบียนเลขที่ 0107537000742 (เดิมเลขที่ บมจ. 321)

วันก่อตั้งบริษัท วันที่ 1 สิงหาคม 2532

วันจดทะเบียนในตลาดหลักทรัพย์ฯ วันที่ 3 มกราคม 2535 โดยใช้ชื่อย่อ DCC
อยู่ในหมวดวัสดุก่อสร้าง

ทุนจดทะเบียน 652,800,000 บาท (หกร้อยห้าสิบสองล้านแปดแสนบาทถ้วน)

ทุนจดทะเบียนชำระแล้ว 652,799,395.80 บาท (หกร้อยห้าสิบสองล้านเจ็ดแสนเก้าหมื่นเก้าพัน

สามร้อยเก้าสิบห้าบาทแปดสิบสตางค์) ประกอบด้วยหุ้นสามัญ

จำนวน 6,527,993,958 หุ้น มูลค่าหุ้นที่ตราไว้หุ้นละ 0.10 บาท

ประกอบธุรกิจหลักประเภท เป็นผู้ผลิต และจำหน่ายกระเบื้องเซรามิคปูพื้นและบุผนัง

  และซื้อกระเบื้องเซรามิคปูพื้นและบุผนังและกาวยาแนวทั้งหมดจากโรงงานผลิต บริษัท ไทล์ท้อป
  อินดัสตรี้ จำกัด (มหาชน) (บริษัทย่อย)

  นอกจากนั้นยังซื้อผลิตภัณฑ์อื่นๆ ที่เกี่ยวข้องกับกระเบื้องเซรามิค เช่น กาวยาแนว กาวซีเมนต์
  บัวกาบกล้วย เป็นต้น มาจำหน่าย

สำนักงานใหญ่ของบริษัท เลขที่ 37/7 ถนนสุทธิสารวินิจฉัย แขวงสามเสนนอก เขตห้วยขวาง กทม.
10310 โทรศัพท์ 02-276-9275-81 โทรสาร 02-276-0313-17

http://www.dynastyceramic.com

โรงงานของบริษัทใหญ่ เลขที่ 54/8 หมู่ที่ 3 ถนนสุวรรณศร ตำบลโคกแย้ อำเภอหนองแค

จังหวัดสระบุรี 18230 โทรศัพท์ 036-305914-9 โทรสาร 036-263663

บริษัทย่อย

1. บริษัท ไทล์ท้อป อินดัสตรี้ จำกัด (มหาชน) โรงงานผลิตกระเบื้องปูพื้นและบุผนัง

สำนักงานใหญ่ เลขที่ 37/7 ถนนสุทธิสารวินิจฉัย แขวงสามเสนนอก เขตห้วยขวาง กทม. 10310

โทรศัพท์ 02-276-9275-81 โทรสาร 02-276-0313-17

โรงงาน เลขที่ 3/2 หมู่ที่ 8 ถนนพหลโยธิน ตำบลหนองไข่น้ำ อำเภอหนองแค จังหวัดสระบุรี
18140 โทรศัพท์ 036-371815 โทรสาร 036-371111

นายทะเบียน บริษัท ศูนย์รับฝากหลักทรัพย์ (ประเทศไทย) จำกัด

93 ถนนรัชดาภิเษก แขวงดินแดง เขตดินแดง กรุงเทพฯ 10400

โทรศัพท์ : 0 2009-9000

โทรสาร : 0 2009-9991

SET Contact center: 0 2009-9999

Website: http://www.set.or.th/tsd

E-mail: SETContactCenter@set.or.th

ผู้ตรวจสอบบัญชี บริษัท แกรนท์ ธอนตัน จำกัด

  87/1 อาคารแคปปิตอล ทาวเวอร์ ออล ซีซั่นส์ เพลส ชั้น 18

  ถนนวิทยุ แขวงลุมพินี เขตปทุมวัน กรุงเทพมหานคร 10330

  โทรศัพท์ 0-2205-8222 แฟกซ์ 0-2654-3339

www.grantthornton.co.th

เลขานุการบริษัท นางสาวคัทลียา แสงศาสตรา

โทรศัพท์ 02-276-9275-81 ต่อ 403

  โทรสาร 02-276-0313-17

  E-mail : Cattleya.sa@dynastyceramic.com